
Parlamentul  României

Camera  Deputaţilor

Comisia pentru industrii si servicii

Bucureşti 24.03.2010

                                                                                                                                                                                 23/64/2010

AVIZ
asupra proiectului de Lege pentru completarea art.4 alin.(1) din  Ordonanţa de urgenţă a Guvernului nr. 85/2008 privind stimularea investiţiilor

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare, cu proiectul de Lege pentru completarea art.4 alin.(1) din  Ordonanţa de urgenţă a Guvernului nr. 85/2008 privind stimularea investiţiilor, transmis cu adresa nr. PLx 84 din 16.03.2010 şi înregistrat cu nr. 23/64/17.03.2010.


Propunerea legislativă are ca obiect de reglementare completarea art.4 alin. (1) din Ordonanţa de urgenţă a Guvernului nr. 85/2008 privind stimularea investiţiilor, în sensul adăugării a două noi domenii de activitate pentru care se vor acorda facilităţi pentru investiţii, în conformitate cu politicile economico-sociale guvernamentale, respectiv a domeniilor care contribuie la implementarea tehnologiilor inovative şi a rezultatelor cercetării în sistemul naţional de producţie şi la dezvoltarea de noi infrastructuri destinate turismului, derulate pe teritoriul naţional.

Senatul în calitate de primă cameră sesizată a adoptat proiectul de lege, în şedinţa din 8 martie 2010.

Consiliul Legislativ, a avizat favorabil propunerea legislativă, aviz transmis cu nr. 1036 din 16 septembrie 2009, cu unele observaţii şi propuneri.

Guvernul prin punctul său de vedere transmis cu adresa nr. 2650 din 20.10.2009, susţine adoptarea acestei iniţiative legislative.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 24.03.2010.


În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, în forma adoptată de Senat. 
În raport de obiectul şi conţinutul său face parte din categoria legilor ordinare.
Potrivit prevederilor articolului 75 alineatele (1) şi (3) din Constituţia României, republicată, Camera Deputaţilor este Camera decizională pentru acest proiect de lege.

PREŞEDINTE

Iulian IANCU

            Consilier parlamentar.


  Viorica Petraşcu

